Material: papyrus
Α[ὐρ]ήλιοι Ἀπολλῶς Σαραπίωνος τοῦ καὶ Συρίωνος καὶ Ἡρᾶς 
[Ἀ]μμων[ᾶ] ἀμφότεροι ἀπὸ χώρας Χενεβριτῶν τοῦ Μαρεώτου Αὐρηλίῳ 
Ἀ[ν]τινόῳ  ἐπάρχου Αἰγύπτου  χαίρειν. 
ὁ[μο]λογοῦμεν πεπρακέναι σοι κάμηλον ἄρρενα ἀραβικὸν τῷ 
[σ]ώματι κατηρτυκότα τειμῆς ἀργυρίου Σεβαστῶν νομίσματος 
τ[αλ]άντων ιϛ καὶ δραχμῶν τρισχειλίων , ἅπερ ἐντεῦθεν ἀπέσ
[χ]αμεν παρὰ σοῦ πλήρης διὰ χειρὸς ἐξ οἴκου σου καὶ παρα
[δε]δώκαμέν σοι τὸν κάμηλον ἀχάρακτον ὑγίην καὶ ἀσινῆν 
πρὸς τὸ ἀπὸ τοῦ νῦν παριληφότα σεαυτὸν ἐξουσίαν ἔχειν 
ἑτέροις πωλεῖν καὶ διοικεῖν καὶ ἐπιτελεῖν περὶ αὐτοῦ ὡς ἐὰν 
αἱρῇ, ἐφʼ ὃν καὶ οὐκ ἐπελευσόμεθα οὔτε ἡμῖς οἱ πεπρακότες 
οὔτε ἄλλος ὑπὲρ ἡμῶν οὐδεὶς κατʼ οὐδένα τρόπον, τὸν δὲ καὶ 
ἐπελευσόμενον ἢ ἐμποιησόμενον τοῦ πεπραμένου καμή
λου ἢ μέρους αὐτοῦ χάριν ἡμεῖς αὐτὸν ἀποστήσωμεν καὶ 
ἐκδικήσωμεν  παραχρῆμα τοῖς ἰδίοις ἑαυτῶν δαπανήμασιν 
καθάπερ ἐκ δίκης, καὶ ἐγράφη ἡ ὁμολογεία μοναχὴ ἐπὶ ὑπο
[γρ]αφῆς ἡμῶν καὶ κυρία ἔστω καὶ ἐπερωτηθέντες ὡμο
[λο]γήσα[μεν]. ἔτους πέμπτου τοῦ κυρίου ἡμῶν Αὐτοκράτορος 
Δ[ι]οκλητιανοῦ καὶ ἔτους δ Αὐτοκράτορος Καίσαρος Μάρκου 
Αὐρηλίου Οὐαλερίου Μαξιμιανοῦ Σεβαστῶν Μεσορὴ πέμπτῃ. 
 Αὐρήλιος Ἀμμῶνις ἀπὸ χώρας Νεθειτῶν ἀξειοθεὶς ὑπαὶ
ρ ἀτῶν γράματα μεὶ εἰδώτων ἔγραψα ὑπαὶρ ἀτῶν.
ὠνὴ καμήλου ἐκ τοῦ Φεκούλου.